62. ΠΡΟΕΔΡΙΚΟ ΔΙΑΤΑΓΜΑ υπ’ αριθ.238 της 9-14 Νοε. 2006  (ΦΕΚ Α΄248) Σύσταση θέσεων ιδιωτικού δικαίου στο Γραφείο του Διευθύνοντος Συμβούλου της Ανώνυμης Εταιρείας «ΕΘΝΙΚΟΣ ΔΙΑΧΕΙΡΙΣΤΗΣ ΣΙΔΗΡΟΔΡΟΜΙΚΗΣ ΥΠΟΔΟΜΗΣ» (Ε.ΔΙ.Σ.Υ. Α.Ε.). Άρθρο 1 Στο γραφείο του Διευθύνοντος Συμβούλου της Ανώνυμης Eταιpείqς «ΕΘΝΙΚΟΣ ΔΙΑΧΕΙΡΙΣΤΗΣ ΣΙΔΗΡΟΔΡΟΜΙΚΗΣ ΥΠΟΔΟΜΗΣ» (Ε.ΔΙ.Σ.Υ. Α.Ε.) συνιστώνται τρεις (3) θέσεις με σύμβαση εργασίας ιδιωτικού δικαίου για την υποστήριξη του έργου του Διευθύνοντος Συμβούλου της εταιρείας. Άρθρο 2 Η πρόσληψη στις θέσεις του προηγούμενου άρθρου γίνεται από τον Διευθύνοντα Σύμβουλο της Ε.ΔΙ.Σ.Υ. Α.Ε., χωρίς οποιαδήποτε διαδικασία. Το προσλαμβανόμενο προσωπικό αποχωρεί αυτοδικαίως ταυτόχρονα με την αποχώρηση, για οποιονδήποτε λόγο, του Διευθύνοντος Συμβούλου της Ε.ΔΙ.Σ.Υ. Α.Ε. που το προσέλαβε χωρίς άλλη διαδικασία. Η παροχή υπηρεσίας στις θέσεις αυτές δεν γεννά οιοδήποτε δικαίωμα αποζημίωσης ή άλλη αξίωση, ούτε προνόμιο ή προτίμηση. Άρθρο 3 Η ισχύς του διατάγματος αυτού αρχίζει από τη δημοσίευσή του στην Εφημερίδα της Κυβερνήσεως (Μετά τη σελ. 98,53302) Σελ. 98,53303 Τεύχος - Σελ Οργανισμός Σιδηροδρόμων Ελλάδος (Ο.Σ.Ε.)-Σιδηροδρομικές Επιχειρήσεις 21.Β.δ.58-62

[Source: greek_legal_code_raptarchis | Tokens: 1197]